pythainlp/thaigov-v2-corpus-22032023 huggingface dataset:
วันศุกร์ที่ 21 ตุลาคม 2565
โฆษกรัฐบาลเผย นายกฯ ติดตามสั่งการ การเตรียมการเจ้าภาพการจัดประชุมเอเปค ปี 2565 รัฐบาลเตรียมความพร้อมทุกด้านเพื่อความปลอดภัยและความประทับใจผู้นำเขตเศรษฐกิจ
โฆษกรัฐบาลเผย นายกฯ ติดตามสั่งการ การเตรียมการเจ้าภาพการจัดประชุมเอเปค ปี 2565 รัฐบาลเตรียมความพร้อมทุกด้านเพื่อความปลอดภัยและความประทับใจผู้นำเขตเศรษฐกิจ
วันนี้ (21 ตุลาคม 2565) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้ติดตามสั่งการการเตรียมการเจ้าภาพการจัดประชุมเอเปค ปี 2565 ของไทยอย่างต่อเนื่อง
ทั้งนี้ ในส่วนของการเตรียมการต้อนรับผู้นำเขตเศรษฐกิจ นายวิษณุ เครืองาม รองนายกรัฐมนตรี ได้เป็นประธานการประชุมคณะอนุกรรมการด้านพิธีการและอำนวยการเพื่อเตรียมการจัดการประชุมผู้นำเขตเศรษฐกิจเอเปคและการประชุมที่เกี่ยวข้อง ในช่วงที่ไทยเป็นเจ้าภาพการจัดประชุมเอเปค ปี 2565 โดยมี นายดอน ปรมัตถ์วินัย รองนายกรัฐมนตรีและรัฐมนตรีว่าการกระทรวงการต่างประเทศ นายอาคม เติมพิทยาไพสิฐ รัฐมนตรีว่าการกระทรวงการคลัง และนายอิทธิพล คุณปลื้ม รัฐมนตรีว่าการกระทรวงวัฒนธรรม หัวหน้าส่วนราชการและผู้แทนหน่วยงานที่เกี่ยวข้องเข้าร่วมด้วย
โดยที่ประชุมได้ร่วมรับทราบ พิจารณา มอบหมายหน้าที่ให้หน่วยงานที่เกี่ยวข้องดำเนินการเพื่อให้การเป็นเจ้าภาพการประชุมของไทยเป็นไปอย่างเรียบร้อย เหมาะสม และสร้างความประทับใจแก่ผู้นำเขตเศรษฐกิจที่จะเดินทางมาร่วมประชุม ในประเด็นต่าง ๆ ที่สำคัญ และเกี่ยวข้อง อาทิ
1. คณะรัฐมนตรีอนุมัติให้วันที่ 16 – 18 พฤศจิกายน 2565 เป็นวันหยุดราชการเป็นกรณีพิเศษเฉพาะในพื้นที่กรุงเทพมหานคร นนทบุรี และสมุทรปราการ เพื่อบรรเทาปัญหาการจราจร อำนวยความสะดวกการเดินทาง และเพื่อการอารักขาความปลอดภัยผู้นำเขตเศรษฐกิจ
2. กระทรวงการต่างประเทศและหน่วยงานที่เกี่ยวข้องจะจัดการฝึกซ้อมการดำเนินการต่าง ๆ เพื่อให้การดำเนินการเพื่อต้อนรับผู้นำเป็นไปอย่างเหมาะสม ราบรื่น อาทิ ฝึกซ้อมขบวนรถ พิธีการต้อนรับ
3. กระทรวงวัฒนธรรมได้รายงานถึงการเตรียมการทั้งการแสดงทางวัฒนธรรมในงานเลี้ยงอาหารค่ำ (Gala Dinner) และรายการเกี่ยวกับของขวัญของที่ระลึก สำหรับผู้นำเขตเศรษฐกิจเอเปค และคู่สมรส ซึ่งในส่วนของงานเลี้ยงรับรองและการแสดงจะจัดตามแนวคิดหลักของการจัดประชุมฯ Open. Connect. Balance. คงไว้ซึ่งความเป็นไทย ผสมผสานกับความเป็นสากล นำเสนอนวัตกรรม เชื่อมต่อ Digital อย่างสวยงาม น่าประทับใจ ทั้งนี้ ในส่วนของของที่ระลึก นำเสนอความเป็นไทยที่แสดงถึงความสมดุล ผ่านโมเดล BCG
4. เหรียญกษาปณ์ที่ระลึกเพื่อเป็นสัญลักษณ์การเป็นเจ้าภาพเอเปคของไทย โดยทำจากทองแดงผสมนิกเกิล ชนิดราคา 20 บาท จำนวน 1,000,000 เหรียญ มีลักษณะวงกลม ขอบนอกเป็นลายเฟืองจักร ด้านหน้ามีพระบรมรูปพระบาทสมเด็จพระเจ้าอยู่หัว และด้านหลังมีตราสัญลักษณ์การประชุมผู้นำเขตเศรษฐกิจเอเปค ครั้งที่ 29 ซึ่งกรมธนารักษ์พร้อมดำเนินการจำหน่าย และจะเปิดให้ประชาชนทั่วประเทศได้แลกเหรียญกษาปณ์ที่ระลึกในวันที่ 1 พฤศจิกายน 2565
นายอนุชาฯ กล่าวเพิ่มเติมว่า ในวันจันทร์ที่ 31 ตุลาคม 2565 นายกรัฐมนตรีจะเป็นประธานการประชุมคณะกรรมการระดับชาติ เพื่อเตรียมการจัดการประชุมผู้นำเขตเศรษฐกิจเอเปคและการประชุมที่เกี่ยวข้องอีกด้วย
วันพุธที่ 26 ตุลาคม 2565
กรมเจ้าท่าร่วมการประชุมเชิงธุรกิจเนื่องในโอกาสคณะผู้แทนท่าเรือเมืองบาร์เซโลนา สเปน เดินทางมาประเทศไทย
...
กรมเจ้าท่าร่วมการประชุมเชิงธุรกิจเนื่องในโอกาสคณะผู้แทนท่าเรือเมืองบาร์เซโลนา สเปน เดินทางมาประเทศไทย
นายสมชาย สุมนัสขจรกุล รองอธิบดีกรมเจ้าท่า ด้านวิชาการ กระทรวงคมนาคม เป็นหัวหน้าคณะผู้แทนไทยเข้าร่วมการประชุมเชิงธุรกิจ และการเข้าพบผู้บริหารกรมเจ้าท่า เนื่องในโอกาสคณะผู้แทนท่าเรือเมืองบาร์เซโลนา สเปน เดินทางมาประเทศไทย พร้อมด้วยผู้แทนกรมเจ้าท่าหน่วยงานต่าง ๆ ที่เกี่ยวข้องเข้าร่วมการประชุม ในวันที่ 25 ตุลาคม 2565 ณ กรมเจ้าท่า โดยมีเป้าหมายเพื่อแลกเปลี่ยนข้อมูลและมุมมอง รวมถึงทำความรู้จักกับการดำเนินการของทั้ง 2 หน่วยงาน และโครงการต่าง ๆ ในอนาคต ซึ่งถือเป็นโอกาสในการสร้างความสัมพันธ์อันดีกับผู้ประกอบการและผู้แทนภาครัฐจากแคว้นคาตาลูญญาของสเปน
ในการประชุมฯ ดังกล่าว กรมเจ้าท่า ได้นำเสนอวิดิทัศน์ภารกิจของกรมเจ้าท่า และแผนผังองค์กรพร้อมทั้งอำนาจหน้าที่ของหน่วยงานต่าง ๆ ในกรมเจ้าท่าในฐานะหน่วยงานที่กำกับดูแลกิจการทางน้ำของประเทศไทย ซึ่งได้รับความสนใจจากผู้แทนท่าเรือบาร์เซโลน่าเป็นอย่างมาก และในที่ประชุม ได้เปิดโอกาสให้คณะผู้แทนท่าเรือเมืองบาร์เซโลนามีการพูดคุย สอบถาม เกี่ยวกับภารกิจ วิสัยทัศน์ การดำเนินงาน และแผนการต่าง ๆ ในอนาคตของกรมเจ้าท่า โดยผู้แทนท่าเรือบาร์เซโลน่ายังได้นำเสนอถึงรายละเอียดเกี่ยวกับท่าเรือเมืองบาร์เซโลนา และแสดงบทบาทของท่าเรือเมืองบาร์เซโลนาในฐานะพันธมิตรทางด้านระบบการขนส่งที่สำคัญในเขตทะเลเมดิเตอร์เรเนียนและทวีปยุโรป และถือเป็นเมืองท่าที่เชื่อมการทำธุรกิจระหว่างบริษัทในเอเชียที่สนใจทำการค้ากับทวีปยุโรป
ทั้งนี้ ผู้แทนการท่าเรือบาร์เซโลน่า มีความยินดีเป็นอย่างยิ่งที่จะแบ่งปันข้อมูล ข่าวสาร และประสบการณ์ในการบริหารจัดการท่าเรือบาร์เซโลน่า ซึ่งกรมเจ้าท่าได้แสดงความยินดีหากสามารถสร้างความร่วมมือและสัมพันธ์อันดีกับท่าเรือเมืองบาร์เซโลนา รวมถึงโอกาส หรือโครงการต่าง ๆ ที่อาจเกิดขึ้นในอนาคตต่อไป
วันอังคารที่ 25 ตุลาคม 2565
รมว.เฮ้ง ส่ง 'โฆษกแรงงาน' นำทีมลุยสิงห์บุรีมอบถุงยังชีพช่วยชาวบ้านและผู้ประกันตนที่ประสบภัย
รมว.เฮ้ง ส่ง 'โฆษกแรงงาน' นำทีมลุยสิงห์บุรีมอบถุงยังชีพช่วยชาวบ้านและผู้ประกันตนที่ประสบภัย
นายสุชาติ ชมกลิ่น รัฐมนตรีว่าการกระทรวงแรงงาน มอบหมายให้ นางเธียรรัตน์ นะวะมะวัฒน์ โฆษกกระทรวงแรงงาน พร้อมด้วย นางโสภา เกียรตินิรชา หัวหน้าผู้ตรวจราชการกระทรวงแรงงาน นายประทีป ทรงลำยอง อธิบดีกรมพัฒนาฝีมือแรงงาน นายนิยม สองแก้ว อธิบดีกรมสวัสดิการและคุ้มครองแรงงาน นายสันติ นันตสุวรรณ รองอธิบดีกรมการจัดหางาน นายศักดินาถ สนธิศักดิ์โยธิน ผู้ตรวจราชการกรม สำนักงานประกันสังคม พร้อมด้วยหัวหน้าส่วนราชการหน่วยงานสังกัดกระทรวงแรงงานจังหวัดสิงห์บุรี ลงพื้นที่เยี่ยมให้กำลังใจพร้อมมอบถุงยังชีพช่วยเหลือชาวบ้านและผู้ประกันตนที่ประสบอุทกภัย จุดแรกที่บ้านของนายประภากร เพิ่มผล ชาวบ้านหมู่ที่ 3 ต.บางกระบือ อ.เมือง และจุดที่ 2 ที่บริเวณ ต.พระงาม อ.พรหมบุรี จ.สิงห์บุรี
นางเธียรรัตน์ กล่าวว่า ท่านสุชาติ ชมกลิ่น รัฐมนตรีว่าการกระทรวงแรงงาน มีความห่วงใยพี่น้องผู้ใช้แรงงานและผู้ประกันตนที่ประสบอุทกภัย ซึ่งในนามกระทรวงแรงงานท่านรัฐมนตรีได้มอบหมายให้ดิฉัน พร้อมด้วยผู้บริหารระดับสูงกระทรวงแรงงาน และหัวหน้าหน่วยงานสังกัดกระทรวงแรงงานจังหวัดสิงห์บุรี นำถุงยังชีพมามอบให้ชาวบ้านและผู้ประกันตนที่ประสบอุทกภัยเพื่อบรรเทาความเดือดร้อนในเบื้องต้น
นางเธียรรัตน์ ยังกล่าวต่อว่า จากสถานการณ์วิกฤตอุทกภัยในปัจจุบัน ที่ส่งผลกระทบต่อวิถีชีวิตความเป็นอยู่ของพี่น้องประชาชนในหลายพื้นที่ ท่านสุชาติ ชมกลิ่น รัฐมนตรีว่าการกระทรวงแรงงาน มีความตระหนักและห่วงใยในความเป็นอยู่รวมถึงสุขอนามัยของพี่น้องประชาชนและผู้ประกันตนเป็นอย่างมาก ซึ่งนอกจากการลงพื้นที่เยี่ยมและมอบถุงยังชีพเพื่อบรรเทาความเดือดร้อนแก่ผู้ประสบภัยในเบื้องต้นแล้ว กระทรวงแรงงานยังมีมาตรการช่วยเหลือผู้ประสบภัยในด้านอื่นๆ ได้แก่ สำนักงาน/สถาบันพัฒนาฝีมือแรงงานในแต่ละจังหวัด สนับสนุนยานพาหนะขนส่งประชาชนที่บ้านเรือนถูกน้ำท่วมไปยังศูนย์พักพิงชั่วคราว ส่งเจ้าหน้าที่ทีมช่างเข้าไปดูแลอำนวยความสะดวกประชาชนกับหน่วยงานที่เกี่ยวข้อง ตั้งเต้นท์ให้บริการซ่อมรถจักรยานยนต์ เครื่องใช้ไฟฟ้า และเครื่องยนต์เล็กการเกษตร เพื่อลดรายจ่ายของประชาชนที่อุปกรณ์ไฟฟ้าได้รับความเสียหายจากการถูกน้ำท่วม สนับสนุนเจ้าหน้าที่ในการจัดทำอาหารเพื่อนำข้าวกล่องไปแจกจ่ายให้ประชาชนที่อยู่ในศูนย์พักพิงและตามบ้านเรือนที่ประสบภัย และการสนับสนุนความช่วยเหลือกับหน่วยงานในพื้นที่ในการจัดทำสุขาลอยน้ำ สำนักงานจัดหางานจังหวัดจัดเตรียมถุงยังชีพนำไปมอบให้ประชาชนที่ได้รับผลกระทบเพื่อบรรเทาความเดือดร้อนในเบื้องต้น สำนักงานสวัสดิการและคุ้มครองแรงงานจังหวัด ทำหนังสือขอความร่วมมือไปยังนายจ้างให้ลูกจ้างที่บ้านน้ำท่วมและไม่สามารถมาปฏิบัติงานได้ให้หยุดโดยไม่ถือเป็นวันลาหรือเป็นความผิดต่อข้อบังคับเกี่ยวกับการทำงาน สำนักงานประกันสังคม ดูแลในส่วนของผู้ประกันตนมาตรา 33 ที่ได้รับผลกระทบจากภัยพิบัติธรรมชาติ น้ำท่วม และ ที่ทำงาน/โรงงาน หรือ บ้านพักอยู่ในพื้นที่ที่ราชการประกาศกำหนด และไม่สามารถไปทำงานได้จะได้รับเงินทดแทนการขาดรายได้กรณีว่างงานด้วยเหตุฉุกเฉินเป็นเงิน 50 เปอร์เซ็นต์ของค่าจ้าง ซึ่งไม่เกิน 15,000 บาท เป็นเวลาสูงสุดถึง 180 วันอีกด้วย
ทั้งนี้ พี่น้องประชาชน นายจ้าง ลูกจ้าง ผู้ประกันตนที่ได้รับผลกระทบจากอุทกภัยในแต่ละพื้นที่ที่ต้องการความช่วยเหลือจากหน่วยงานของกระทรวงแรงงาน สามารถติดต่อได้ที่สายด่วนกระทรวงแรงงาน 1506
++++++++++++++++++
กองเผยแพร่และประชาสัมพันธ์
25 ตุลาคม 2565
วันพุธที่ 26 ตุลาคม 2565
นายศักดิ์สยาม ชิดชอบ รัฐมนตรีว่าการกระทรวงคมนาคม ให้ H.E. Mr. David Daly เอกอัครราชทูตวิสามัญผู้มีอำนาจเต็มแห่งสหภาพยุโรปประจำประเทศไทย เข้าพบในโอกาสเข้ารับตำแหน่ง
และหารือเกี่ยวกับความร่วมมือระหว่างไทย - สหภาพยุโรป (EU) ด้านคมนาคมขนส่งเพื่อช่วยสนับสนุนและผลักดันให้ประเทศไทยเป็นศูนย์กลางด้านการคมนาคมของภูมิภาคอาเซียน
นายศักดิ์สยาม ชิดชอบ รัฐมนตรีว่าการกระทรวงคมนาคม ให้ H.E. Mr. David Daly เอกอัครราชทูตวิสามัญผู้มีอำนาจเต็มแห่งสหภาพยุโรปประจำประเทศไทย เข้าพบในโอกาสเข้ารับตำแหน่ง และหารือเกี่ยวกับความร่วมมือระหว่างไทย - สหภาพยุโรป (EU) ด้านคมนาคมขนส่งในประเด็นการขนส่งต่อเนื่องหลายรูปแบบ โดยมี นายปัญญา ชูพานิช ผู้อำนวยการสำนักงานนโยบายและแผนการขนส่งและจราจร ผู้แทนกรมการขนส่งทางราง การรถไฟแห่งประเทศไทย สำนักงานการบินพลเรือนแห่งประเทศไทย และผู้แทนหน่วยงานที่เกี่ยวข้อง เข้าร่วมหารือ เมื่อวันที่ 26 ตุลาคม 2565 ณ กระทรวงคมนาคม ที่ประชุมได้หารือในประเด็นต่าง ๆ เกี่ยวกับความร่วมมือระหว่างไทย - สหภาพยุโรป (EU) ด้านคมนาคมขนส่ง ได้แก่
1) โครงการด้านโครงสร้างพื้นฐานต่าง ๆ ที่สำคัญใน 4 มิติของกระทรวงคมนาคมและการพิจารณาแนวทางในการร่วมมือภายใต้ยุทธศาสตร์เกตเวย์ระดับโลกของยุโรป (the European Global gateway strategy) ซึ่งจะช่วยสนับสนุนและส่งเสริมการลงทุนโครงสร้างพื้นฐานที่ยั่งยืน การขนส่งอัจฉริยะ การขนส่งที่ยั่งยืน และเสริมสร้างความปลอดภัยในทุกรูปแบบการขนส่ง รวมทั้งการเชื่อมโยงสินค้า ผู้คนและบริการทั่วโลก
2) ความร่วมมือ EU - อาเซียน ด้านการใช้ระบบการควบคุมการเดินรถไฟด้วยระบบอาณัติสัญญาณกลาง (European RailTrafficManagement System : ERTMS) ในภูมิภาค ซึ่งระบบ ERTMS เป็นระบบมาตรฐานที่ได้รับการยอมรับสำหรับกลุ่มสหภาพยุโรปและหลายประเทศทั่วโลก โดยเป็นระบบที่มุ่งหมายในการเพิ่มความปลอดภัยและเพิ่มประสิทธิภาพในการเดินรถไฟในแง่ของการเพิ่มความจุของทางรถไฟ ทั้งนี้ แต่ละประเทศสามารถนำมาศึกษาและพิจารณานำระบบดังกล่าวมาใช้ เพื่อให้สามารถเดินรถไฟระหว่างกันได้
3) ความร่วมมือกับองค์การความปลอดภัยด้านการบินแห่งสหภาพยุโรป (the European Aviation Safety Agency: EASA) ในประเด็นการดำเนินการระบบบริการทางการแพทย์ฉุกเฉินด้วยเฮลิคอปเตอร์ (Helicopter Emergency Medical Services: HEMS) สืบเนื่องจาก EASA ได้หารือกับสำนักงานการบินพลเรือนแห่งประเทศไทย (กพท.) และสถาบันการแพทย์ฉุกเฉินแห่งชาติ (สพฉ.) เกี่ยวกับการให้บริการด้านการแพทย์ฉุกเฉินด้วยเฮลิคอปเตอร์ เพื่อยกระดับความปลอดภัยในการปฏิบัติการบินและการกำกับดูแลการปฏิบัติการให้เป็นไปตามมาตรฐานสากล ซึ่งปัจจุบัน กพท. ได้เตรียมความพร้อมทั้งด้านบุคลากรและกฎระเบียบที่เกี่ยวข้อง เพื่อรองรับการให้การรับรอง HEMS แก่ผู้ประกอบการเฮลิคอปเตอร์ที่ประสงค์จะให้บริการด้านการแพทย์ฉุกเฉินด้วยเฮลิคอปเตอร์ เพื่อประโยชน์ด้านการช่วยเหลือผู้ประสบเหตุ ลดอัตราการสูญเสีย
ทั้งนี้ ประเด็นการหารือเกี่ยวกับความร่วมมือระหว่างไทย - สหภาพยุโรป (EU) ด้านคมนาคมขนส่ง ในครั้งนี้ ทางฝ่ายสหภาพยุโรปให้ความสนใจในวิสัยทัศน์ของกระทรวงคมนาคมทั้ง 4 มิติ ทั้งโครงการรถไฟความเร็วสูง การพัฒนาโครงข่ายรถไฟทางคู่ การพัฒนาระบบขนส่งมวลชนทางราง โครงการLand Bridge ชุมพร-ระนอง โครงการ MR-MAP รวมไปถึงแนวทางที่กระทรวงคมนาคมจะผลักดันการขนส่งด้วยพลังงานสะอาดทั้งรถโดยสารสาธารณะ เรือโดยสารธารณะ และรถไฟระหว่างเมือง โดยทั้ง 2 ฝ่ายเห็นร่วมกันที่จะจัดตั้งคณะทำงานเพื่อหารือและผลักดันให้เกิดความร่วมมือที่เป็นรูปธรรมต่อไป
วันจันทร์ที่ 29 สิงหาคม 2565
The cabinet met on August 23, 2022
The cabinet met on August 23, 2022. Some of the resolutions are as follows:
Title: Draft Royal Decree on prorogation of first ordinary session of the National Assembly, B.E. …
The Cabinet approved in principle the Draft Royal Decree on prorogation of the first legislative ordinary session of the National Assembly, B.E. …, as proposed by the Cabinet Secretariat.
According to Section 121 of the Constitution of the Kingdom of Thailand, each year there shall be two ordinary sessions of the National Assembly, each of which shall last 120 days. The day on which the first sitting is held shall be considered the commencement date of the first annual ordinary session, and the commencement date of the second annual ordinary session shall be fixed by the House of Representatives.
In light of the above, the convocation and prorogation dates of the National Assembly are set as follows:
Year
First annual ordinary session (B.E.)
Second annual ordinary session (B.E.)
วันพฤหัสบดีที่ 22 กันยายน 2565
ธ.ก.ส. ปลื้มกระแสตอบรับยอดฝากสลาก ธ.ก.ส. ชุดเกษตรมั่งคั่ง 7 รอบที่ 2 ครบเต็มวงเงิน 22,000 ล้านบาทแล้วอย่างรวดเร็ว
จากการที่ ธ.ก.ส. ได้เปิดรับฝาก “สลากออมทรัพย์ ธ.ก.ส. ชุดเกษตรมั่งคั่ง 7” ช่วงที่ 2 ซึ่งเปิดรับฝาก 22 กันยายน 2565 จำนวน 2,200 ล้านหน่วย ๆ ละ 100 บาท วงเงินรับฝาก 22,000 ล้านบาท ยอดรับฝากเต็มวงเงิน ภายใน 15 นาที
นายธนารัตน์ งามวลัยรัตน์ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า จากการที่ ธ.ก.ส. ได้เปิดรับฝาก “สลากออมทรัพย์ ธ.ก.ส. ชุดเกษตรมั่งคั่ง 7” ช่วงที่ 2 ซึ่งเปิดรับฝาก 22 กันยายน 2565 จำนวน 2,200 ล้านหน่วย ๆ ละ 100 บาท วงเงินรับฝาก 22,000 ล้านบาท ซึ่งได้รับเสียงตอบรับเป็นอย่างดีจากเกษตรกรลูกค้าและประชาชนทั่วไป ทำให้ยอดรับฝากเต็มวงเงิน ภายใน 15 นาที โดยมียอดรับฝากผ่านทางแอปพลิเคชัน ธ.ก.ส. A-Mobile จำนวน 4,685 ล้านบาท และยอดรับฝากผ่านทางเคาน์เตอร์ธนาคาร จำนวน 17,315 ล้านบาท
ธ.ก.ส. ขอขอบคุณเกษตรกรลูกค้าและผู้มีอุปการคุณทุกท่าน ที่ให้ความไว้วางใจและสนับสนุนผลิตภัณฑ์เงินฝากของธนาคาร ซึ่งเงินทุก ๆ บาทที่ท่านฝากไว้ ธ.ก.ส. จะนำไปใช้เป็นทุนสนับสนุนภาคเกษตรกรรมเพื่อพัฒนาและสร้างความเข้มแข็งสู่ธุรกิจชุมชน อันเป็นฐานรากที่สำคัญของประเทศ ทั้งนี้
สลากออมทรัพย์ ธ.ก.ส. ชุดเกษตรมั่งคั่ง 7 มีอายุรับฝาก 3 ปี เมื่อฝากครบกำหนดไถ่ถอนจะได้รับดอกเบี้ยหน่วยละ 0.18 บาท หรือคิดเป็นอัตราดอกเบี้ยร้อยละ 0.06 ต่อปี นอกจากนี้ยังได้ลุ้นรางวัลทุกวันที่ 16 ของเดือน และวันที่ 17 มกราคม ของทุกปี รวม 36 ครั้ง ลุ้นรางวัลที่ 1 มูลค่า 10,000,000 บาท และรางวัลอื่น ๆ รวมรางวัลทั้งสิ้น 2,113,400 รางวัล เป็นเงิน 46,990,000 บาทต่อเดือน ที่สำคัญดอกเบี้ยและเงินรางวัลได้รับการยกเว้นภาษีสำหรับบุคคลทั่วไปและยังสามารถนำไปใช้เป็นหลักทรัพย์ในการค้ำประกัน (Bank Guarantee)
รวมถึงเป็นหลักทรัพย์ค้ำประกันในการขอสินเชื่อกับ ธ.ก.ส. ได้อีกด้วย ทั้งนี้ ธ.ก.ส. ยังมีบริการ BAAC Connect ซึ่งเป็นข้อความแจ้งเตือนผ่าน LINE Official : BAAC Family เมื่อมีเงินเข้า - ออกบัญชีเงินฝากและการถูกรางวัลสลาก รวมถึงกรณีสลากใกล้ครบอายุรับฝากอีกด้วย โดยท่านที่สนใจสามารถติดต่อสอบถามรายละเอียดเพิ่มเติมเกี่ยวกับสลากออมทรัพย์ได้ที่ ธ.ก.ส. ทุกสาขาทั่วประเทศ หรือที่ Call Center
02 555 0555
วันศุกร์ที่ 28 ตุลาคม 2565
กรมการขนส่งทางบก แนะ!!! ผู้ซื้อรถตรวจสอบป้ายแดง ต้องมีลายน้ำตราเครื่องหมายราชการกรมการขนส่งทางบก เตือนผู้ปลอมป้ายทะเบียนมีโทษตามกฎหมายอาญา
...
นายเสกสม อัครพันธุ์ รองอธิบดีกรมการขนส่งทางบก และโฆษกกรมการขนส่งทางบก กล่าวว่า ตามข่าวที่ปรากฏในสื่อสังคมออนไลน์ มีเซลล์จากบริษัทตัวแทนจำหน่ายรถแห่งหนึ่งได้ทำการขายรถยนต์ให้กับลูกค้า แต่กลับนำป้ายแดงปลอมมาติดให้ลูกค้า ทำให้ลูกค้ารายดังกล่าวถูกเจ้าหน้าที่ตำรวจจับกุมเมื่อนำรถไปใช้ จึงเป็นที่วิพากษ์วิจารณ์ไปในวงกว้าง ประกอบกับในปัจจุบันมีกลุ่มมิจฉาชีพได้นำป้ายแดงปลอมมาขายตามอินเทอร์เน็ตซึ่งเป็นป้ายทะเบียนที่ไม่ได้ออกให้ โดยกรมการขนส่งทางบก และไม่ใช่ป้ายแดงที่ถูกต้องอยู่ในความครอบครองของบริษัทผู้จำหน่ายรถยนต์ที่ได้รับอนุญาตให้ใช้ เครื่องหมายป้ายแดง ทำให้ประชาชนตกเป็นเหยื่อจำนวนมาก กรมการขนส่งทางบกในฐานะหน่วยงานที่เกี่ยวข้องขอชี้แจงว่า ป้ายแดง คือ ป้ายทะเบียนที่กรมการขนส่งทางบกออกให้บริษัทตัวแทนจำหน่ายรถที่ได้รับใบอนุญาต ใช้ติดรถเพื่อนำรถไปส่งให้ลูกค้า หรือนำรถไปซ่อมแซม และอนุโลมให้ใช้ได้ระหว่างดำเนินการจดทะเบียนรถ ไม่เกิน 30 วัน จึงขอเตือนประชาชนอย่าหลงเชื่อซื้อป้ายแดงในอินเทอร์เน็ต ทั้งนี้ ป้ายแดง ถือเป็นเอกสารของทางราชการ กรมการขนส่งทางบกเตือนผู้ที่ปลอมป้ายทะเบียน หรือผู้ที่นำป้ายแดงปลอมไปติดรถ มีความผิดตามประมวลกฎหมายอาญา ซึ่งความผิดฐานปลอมเอกสารราชการหรือใช้เอกสารราชการปลอม มีโทษถึงขั้นจำคุกตั้งแต่ 6 เดือน – 5 ปี ปรับตั้งแต่ 10,000 – 100,000 บาท หรือทั้งจำทั้งปรับ
รองอธิบดีกรมการขนส่งทางบก และโฆษกกรมการขนส่งทางบก กล่าวเพิ่มเติมว่า สำหรับผู้ที่ซื้อรถยนต์กับตัวแทนจำหน่ายรถและต้องการตรวจสอบป้ายทะเบียนด้วยตัวเองว่าเป็นป้ายที่ถูกต้องหรือไม่ ป้ายแดงที่ออกให้โดยกรมการขนส่งทางบกอย่างถูกต้องตามกฎหมายนั้น สามารถสังเกตได้จากตัวย่อนูน ขส ที่มุมด้านล่างขวา ต้องมีลายน้ำตราเครื่องหมายราชการกรมการขนส่งทางบก (รูปมาตุลีเทพบุตรขับรถเทียมม้า) ปรากฏในแผ่นป้ายทะเบียนรถ ซึ่งเป็นลักษณะเฉพาะที่กำหนดไว้ ซึ่งกรมการขนส่งทางบกออกให้แก่บริษัทตัวแทนจำหน่ายรถสำหรับใช้ติดรถเพื่อนำรถไปส่งให้ลูกค้า หรือนำรถไปซ่อมแซมเท่านั้น โดยแต่ละบริษัทตัวแทนจำหน่ายรถจะมีหมวดและหมายเลขป้ายแดงหมุนเวียนต้องใช้คู่กับสมุดคู่มือประจำรถและใบอนุญาตให้ใช้รถด้วย โดยผู้ใช้รถป้ายแดงต้องจดบันทึกข้อมูลการใช้รถลงในสมุดคู่มือประจำรถ
ข้อมูลดังกล่าวได้แก่ ชื่อ-นามสกุลผู้ขับรถ ชื่อชนิดรถ เลขหมายตัวถัง เลขหมายเครื่องยนต์ ความประสงค์ใน
การขับรถยนต์ วันเดือนปีและระยะเวลาที่นำรถออกไปใช้
รองอธิบดีกรมการขนส่งทางบก และโฆษกกรมการขนส่งทางบก กล่าวทิ้งท้ายว่า กรมการขนส่งทางบก แนะผู้ซื้อรถตรวจสอบจำนวนวันการใช้รถขณะติดป้ายแดงต้องไม่เกิน 30 วัน นับจากวันรับรถ หากเจ้าของรถนำป้ายแดงไปใช้เกินกว่าระยะเวลาที่กำหนดโดยไม่ดำเนินการนำรถไปจดทะเบียนให้แล้วเสร็จ ถือว่ามีความผิดตามกฎหมายว่าด้วยรถยนต์ ฐานใช้รถโดยไม่จดทะเบียนหรือใช้ป้ายแดงผิดเงื่อนไขมีโทษปรับสูงสุดไม่เกิน 10,000 บาท ย้ำให้เจ้าของรถป้ายแดง ที่ยังไม่จดทะเบียน รีบจดทะเบียนรถให้ถูกต้องตามกฎหมาย เพื่อป้องกันปัญหากรณีถูกโจรกรรมซึ่งยากต่อการติดตามตรวจสอบ
วันพฤหัสบดีที่ 8 กันยายน 2565
โฆษกรัฐบาลเผย รัฐบาลเชื่อมั่นการลงนามย่อความตกลงหุ้นส่วนและความร่วมมือรอบด้าน (PCA) ไทย-EU จะต่อยอดความร่วมมือไทย-EU อย่างรอบด้าน
โฆษกรัฐบาลเผย รัฐบาลเชื่อมั่นการลงนามย่อความตกลงหุ้นส่วนและความร่วมมือรอบด้าน (PCA) ไทย-EU จะต่อยอดความร่วมมือไทย-EU อย่างรอบด้าน
นายอนุชา บูรพชัยศรี รองเลขาธิการนายกรัฐมนตรี ปฏิบัติหน้าที่โฆษกประจำสำนักนายกรัฐมนตรี เปิดเผยว่า รัฐบาลชื่นชมการทำงานอย่างหนักของทุกหน่วยงานที่มีส่วนเกี่ยวข้องจนสามารถเห็นผลสำเร็จเป็นรูปธรรมเมื่อมีการลงนามย่อความตกลงความเป็นหุ้นส่วนและความร่วมมือรอบด้าน (Partnership and Cooperation Agreement–PCA)
โดยเมื่อวันที่ 2 กันยายน 2565 กระทรวงการต่างประเทศไทยและกระทรวงการต่างประเทศแห่งสหภาพยุโรป ได้ร่วมลงนามย่อความตกลงความเป็นหุ้นส่วนและความร่วมมือรอบด้าน (Partnership and Cooperation Agreement–PCA) ณ กรุงบรัสเซลส์ ประเทศเบลเยี่ยม
ซึ่งการลงนามในความตกลงดังกล่าวจะเป็นการยกระดับการเจรจาทางการเมืองของไทย และ EU ทำให้กรอบการดำเนินการในเชิงโครงสร้าง และขยายขอบเขตความร่วมมือที่เป็นประโยชน์ร่วมกันของทั้งสองฝ่าย ตลอดจนเป็นแผนงานสำหรับกรอบการดำเนินความสัมพันธ์อันดีระหว่าง EU และ ไทยในอนาคต
“รัฐบาลมุ่งมั่นการสร้างสัมพันธ์เพื่อขยายความร่วมมือกับประเทศ และกลุ่มประเทศในทุกมิติ เพื่อเพิ่มโอกาสการแข่งขันและความเติบโตของประเทศ ซึ่งประเทศไทยยังเป็นที่น่าสนใจในกระแสโลก ทั้งด้านการค้า การลงทุน การท่องเที่ยว รัฐบาลมั่นใจว่าด้วยการแก้ไขปัญหา ประกอบกับการประเมินสถานการณ์อย่างต่อเนื่อง เมื่อสถานการณ์ด้านความท้าทายต่าง ๆ ในโลกดีขึ้น ประเทศไทยจะฟื้นตัวพร้อมตอบรับทุกกระแสโลกอย่างแน่นอน” นายอนุชา ฯ กล่าว
วันศุกร์ที่ 9 กันยายน 2565
เลขานุการรัฐมนตรีว่าการกระทรวงยุติธรรม ตรวจเยี่ยมผู้ต้องขัง กองงานสาธารณะ ช่วยลอกท่อ แก้ไขปัญหาน้ำท่วมขังในเขตพื้นที่ถนนแจ้งวัฒนะ
เลขานุการรัฐมนตรีว่าการกระทรวงยุติธรรม ตรวจเยี่ยมผู้ต้องขัง กองงานสาธารณะ ช่วยลอกท่อ แก้ไขปัญหาน้ำท่วมขังในเขตพื้นที่ถนนแจ้งวัฒนะ
ในวันศุกร์ที่ 9 กันยายน 2565 เวลา 09.00 น. นายสมศักดิ์ เทพสุทิน รัฐมนตรีว่าการกระทรวงยุติธรรม มอบหมายให้ ว่าที่ร้อยตรี ธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม พร้อมด้วย นายนัสธี ทองปลาด ผู้บัญชาการเรือนจำพิเศษกรุงเทพมหานคร และ นายวุฒิชัย เจนวิริยะกุล ผู้บัญชาการเรือนจำกลางคลองเปรม ให้ความช่วยเหลือประชาชนในพื้นที่บริเวณถนนแจ้งวัฒนะ บริเวณด้านหน้ากระทรวงยุติธรรม ถนนแจ้งวัฒนะ ซึ่งเป็นพื้นที่น้ำท่วมขังสูง ส่งผลให้การจราจรติดขัดอย่างมาก จึงได้สั่งการให้นายอายุตม์ สินธพพันธุ์ อธิบดีกรมราชทัณฑ์มอบหมายให้ ผู้บัญชาการเรือนจำพิเศษกรุงเทมหานคร และผู้บัญชาการเรือนจำกลางคลองเปรม นำผู้ต้องขังกองงานสาธารณะ พร้อมเจ้าหน้าที่ ลงพื้นที่เพื่อลอกท่อระบายน้ำ เนื่องจากมีสิ่งปฏิกูลและวัสดุที่ย่อยสลายยากจำนวนมาก ทำให้ปริมาณน้ำในพื้นที่ระบายได้อย่างล่าช้า จนทำให้เกิดน้ำท่วมขังเอ่อล้นบริเวณถนน ส่งผลกระทบต่อการจราจรบนถนนแจ้งวัฒนะที่ติดขัดเป็นเวลานาน
โอกาสนี้ เลขา รมว.ยุติธรรม กล่าวว่า นโยบายของ รมว.ยุติธรรม ในการส่งผู้ต้องขังออกบำเพ็ญประโยชน์ด้วยการช่วยลอกท่อระบายน้ำในเขตพื้นที่กรุงเทพมหานครที่มีน้ำท่วมขัง เพื่อบรรเทาความเดือดร้อนของประชาชน ซึ่งเมื่อวานนี้น้ำท่วมมากที่สุดในเขตลาดกระบัง บริเวณที่มีการก่อสร้าง สิ่งที่พบในท่อจะเป็นเศษวัสดุที่เป็นหินทรายจำนวนมาก ซึ่งเมื่อได้ลอกท่อแล้วทำให้น้ำระบายดีขึ้นมาก และในบริเวณซอย สน.จรเข้น้อย ซึ่งเป็นพื้นที่เอกชน ได้มีการนำปูนไปโบกทับ ปิดฝาท่อหมด ส่งผลให้น้ำท่วมขัง ทราบว่ายังมีการฟ้องร้องคดี โดยจะประสานหน่วยงานของรัฐเข้าไปช่วยดูแลเพื่อช่วยแก้ไขปัญหาดังกล่าว
และวันนี้ทางผู้บัญชาการเรือนจำกลางคลองเปรม และผู้บัญชาการเรือนจำพิเศษกรุงเทพมหานครได้จัดส่งผู้ต้องขังออกบำเพ็ญประโยชน์ช่วยลอกท่อระบายน้ำ บริเวณถนนแจ้งวัฒนะด้านหน้ากระทรวงยุติธรรม จำนวน 48 คน ระยะทางกว่า 300 เมตร เนื่องจากเมื่อวานนี้ฝนตกหนัก ทำให้น้ำท่วมขัง จากการลอกท่อขึ้นมาพบเศษ ดินทราย จำนวนมาก การลอกท่อจะช่วยลดปัญหาน้ำท่วมขังได้มาก และบรรเทาปัญหาความเดือดร้อนให้กับประชาชนได้เป็นอย่างดี
วันจันทร์ที่ 3 ตุลาคม 2565
โฆษกรัฐบาลเผย นายกรัฐมนตรีเตรียมลงพื้นที่จังหวัดขอนแก่น และอุบลราชธานี ติดตามแก้ไขปัญหาสถานการณ์อุทกภัย พร้อมให้กำลังใจผู้ประสบอุทกภัย 4 ต.ค.นี้
โฆษกรัฐบาลเผย นายกรัฐมนตรีเตรียมลงพื้นที่จังหวัดขอนแก่น และอุบลราชธานี ติดตามแก้ไขปัญหาสถานการณ์อุทกภัย พร้อมให้กำลังใจผู้ประสบอุทกภัย 4 ต.ค.นี้
วันนี้ (3 ตุลาคม 2565) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เผยว่า พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมคณะ เตรียมลงพื้นที่ติดตามแก้ไขปัญหาสถานการณ์อุทกภัย ณ จังหวัดขอนแก่น และจังหวัดอุบลราชธานี ในวันอังคารที่ 4 ตุลาคม 2565 โดยมีกำหนดการ ดังนี้
ช่วงเช้า นายกรัฐมนตรีและคณะจะเดินทางไปยังจุดปฏิบัติงานบึงหนองโคตร หน้าวัดศรีสะอาดหนองโคตร ต.บ้านเป็ด อ.เมืองขอนแก่น จ.ขอนแก่น เพื่อตรวจเยี่ยมการปฏิบัติงานของเจ้าหน้าที่ และตรวจระบบการทำงานของเครื่องสูบน้ำแรงดันสูง ติดตามเฝ้าระวังสถานการณ์น้ำ พร้อมหารือแนวทางร่วมกับหน่วยงานที่เกี่ยวข้องในพื้นที่ เพื่อลดผลกระทบจากสถานการณ์ให้เกิดประสิทธิภาพ จากนั้น เดินทางต่อไปยังวัดเทพนิมิตวนาราม บ้านพรหมนิมิต หมู่ 4 ต.โคกสี อ.เมืองขอนแก่น จ.ขอนแก่น ตรวจเยี่ยมผู้ประสบอุทกภัยอันเกิดจากสถานการณ์ฝนตกหนักอย่างต่อเนื่องในช่วงสัปดาห์ที่ผ่านมาทำให้มีน้ำท่วมขัง บ้านเรือนประชาชนได้รับความเสียหายหลายพื้นที่
ช่วงบ่าย นายกรัฐมนตรี จะเดินทางไปยังจังหวัดอุบลราชธานี เพื่อตรวจเยี่ยมศูนย์พักพิงผู้ประสบอุทกภัยและเยี่ยมเยียนบ้านเรือนประชาชน ณ ชุมชนวัดวารินทราราม ต.วารินชำราบ อ.วารินชำราบ จ.อุบลราชธานี ทั้งนี้ ในการลงพื้นที่จังหวัดขอนแก่น และจังหวัดอุบลราชธานี เพื่อหารือการบริหารจัดการน้ำ เร่งแก้ปัญหาน้ำท่วมร่วมกับหน่วยงานที่เกี่ยวข้อง รวมทั้งเพื่อติดตามการให้ความช่วยเหลือ บรรเทาความเดือดร้อนพี่น้องประชาชน และผู้ประกอบการในพื้นที่ให้มากที่สุด
“นายกรัฐมนตรีมีความห่วงใยประชาชนในพื้นที่น้ำท่วม สั่งการให้ข้าราชการทุกหน่วย และกองทัพ เสริมกำลังคนและเครื่องมือในการช่วยเหลือเพื่อเคลื่อนย้ายประชาชนไปพื้นที่ปลอดภัย รวมถึงดูแลเรื่องที่อยู่ อาหาร น้ำดื่ม รวมถึงยารักษาโรคให้เพียงพอต่อความต้องการ เพื่อบรรเทาความเดือดร้อนของประชาชนในเบื้องต้น โดยการลงพื้นที่ของนายกรัฐมนตรีเพื่อต้องการให้กำลังใจประชาชนในพื้นที่น้ำท่วม และติดตามการแก้ไขปัญหาจากสถานการณ์อุทกภัยในพื้นที่ให้ทันท่วงที” โฆษกรัฐบาลย้ำ
............................
วันพุธที่ 14 กันยายน 2565
ปลัด สธ. เยี่ยมชมระบบการแพทย์ฉุกเฉิน จ.สตูล ประสานส่งต่อผู้ป่วยให้เข้าถึงการดูแลรักษารวดเร็ว ไร้รอยต่อ
ปลัดกระทรวงสาธารณสุข เยี่ยมชมระบบการแพทย์ฉุกเฉิน โรงพยาบาลสตูล มีการประสานส่งต่อผู้ป่วยทั้งทางบก ทางทะเล และทางอากาศ ให้ประชาชน นักท่องเที่ยว ได้รับการดูแล ส่งต่อรักษาที่มีมาตรฐาน อย่างรวดเร็ว ไร้รอยต่อ ช่วยหนุนภาคการท่องเที่ยวของจังหวัดสตูล
วันนี้ (14 กันยายน 2565) ที่ โรงพยาบาลสตูล จังหวัดสตูล นายแพทย์เกียรติภูมิ วงศ์รจิต ปลัดกระทรวงสาธารณสุข และผู้บริหารกระทรวงสาธารณสุข เยี่ยมชมการดำเนินงานสาธารณสุขฉุกเฉินทางบก ทะเล และSky Doctor ในพื้นที่เกาะหลีเป๊ะ พร้อมเปิดศูนย์รับแจ้งเหตุและสั่งการ และศูนย์ประสานงานส่งต่อผู้ป่วย จังหวัดสตูล และกล่าวว่า จังหวัดสตูล เป็นพื้นที่ที่มีแหล่งท่องเที่ยวทางธรรมชาติจำนวนมาก ส่วนใหญ่เป็นพื้นที่เกาะที่สามารถสร้างรายได้จากภาคการท่องเที่ยวให้กับประเทศ โดยเฉพาะเกาะหลีเป๊ะ ในช่วงก่อนสถานการณ์โควิด 19 มีนักท่องเที่ยวเดินทางเข้ามาถึงปีละ 1 ล้านคน สร้างรายได้ให้กับพื้นที่ประมาณ 1 หมื่นล้านบาท นอกจากนี้ยังมีประชาชน ผู้ประกอบการและแรงงานอาศัยอยู่ในพื้นที่เกาะต่างๆ เช่น เกาะอาดัง เกาะตะรุเตา เกาะบุโหลน เกาะสาหร่ายและเกาะปูยู ซึ่งไกลจากฝั่งท่าเรือปากบาราประมาณ 70 กิโลเมตร การจัดบริการด้านสาธารณสุขในพื้นที่ดังกล่าวให้มีความพร้อมนอกจากจะช่วยสร้างความมั่นใจให้กับนักท่องเที่ยว ยังช่วยสนับสนุนภาคการท่องเที่ยวให้กับจังหวัดสตูลได้อีกทางหนึ่งด้วย
นพ.เกียรติภูมิ กล่าวต่อว่า โรงพยาบาลสตูลได้พัฒนาส่วนรับแจ้งเหตุและสั่งการ ศูนย์ประสานงานส่งต่อผู้ป่วย เพื่อตอบสนองนโยบายการท่องเที่ยวและความปลอดภัยของประชาชนในจังหวัดสตูล ให้ได้รับบริการการแพทย์ฉุกเฉินทั้งทางบก ทางทะเล และทางอากาศ อย่างไร้รอยต่อ ด้วยการบริหารสั่งการรถพยาบาลของโรงพยาบาลทุกแห่งในจังหวัด ผ่านศูนย์Ambulance Operation Center และระบบ Telemedicine ซึ่งจะช่วยให้ผู้ป่วยได้รับการช่วยเหลืออย่างรวดเร็วภายใต้มาตรฐานความปลอดภัยก่อนส่งต่อถึงโรงพยาบาล โดยการลำเลียงส่งต่อผู้ป่วยฉุกเฉินทางอากาศด้วยเฮลิคอปเตอร์ หรือ Sky Doctor เป็นความร่วมมือระหว่าง สถาบันการแพทย์ฉุกเฉินแห่งชาติ กองทัพบก กองทัพเรือ และตำรวจ ทำให้ช่วยลดระยะเวลาการส่งต่อรักษา เช่น จากรพ.สต. เกาะหลีเป๊ะ มายังโรงพยาบาลสตูล จากเดิมลำเลียงทางน้ำใช้เวลา 2.5-3 ชั่วโมง เหลือเพียง 1-1.5 ชั่วโมง
****************************************** 14 กันยายน 2565
วันพุธที่ 19 ตุลาคม 2565
อุปทูต สถานเอกอัครราชทูตสาธารณรัฐแอฟริกาใต้ประจำประเทศไทย เข้าเยี่ยมคารวะรัฐมนตรีว่าการกระทรวงวัฒนธรรม
อุปทูต สถานเอกอัครราชทูตสาธารณรัฐแอฟริกาใต้ประจำประเทศไทย เข้าเยี่ยมคารวะรัฐมนตรีว่าการกระทรวงวัฒนธรรม
อุปทูต สถานเอกอัครราชทูตสาธารณรัฐแอฟริกาใต้ประจำประเทศไทย เข้าเยี่ยมคารวะรัฐมนตรีว่าการกระทรวงวัฒนธรรม
วันที่ 19 ตุลาคม 2565 นางโธเบก้า ดลามินี (Ms. Thobeka Dlamini) อุปทูต สถานเอกอัครราชทูตสาธารณรัฐแอฟริกาใต้ประจำประเทศไทย และคณะ เข้าเยี่ยมคารวะ นายอิทธิพล คุณปลื้ม รัฐมนตรีว่าการกระทรวงวัฒนธรรม และหารือความร่วมมือด้านวัฒนธรรมระหว่างไทยและแอฟริกาใต้ โดยมี นางยุถิกา อิศรางกูร ณ อยุธยา รองปลัดกระทรวงวัฒนธรรม และเจ้าหน้าที่ที่เกี่ยวข้องเข้าร่วม ณ ห้องรับรอง ชั้น ๗ อาคารวัฒนธรรมวิศิษฏ์ กระทรวงวัฒนธรรม
วันศุกร์ที่ 21 ตุลาคม 2565
กรมการขนส่งทางบก แนะนำเจ้าของรถยนต์อายุการใช้งานเกิน 7 ปี และรถจักรยานยนต์อายุการใช้งานเกิน 5 ปี สามารถนำรถเข้าตรวจสภาพ ณ สถานตรวจสภาพรถ ก่อนชำระภาษีล่วงหน้าผ่านระบบออนไลน์
...
นายเสกสม อัครพันธุ์ รองอธิบดีกรมการขนส่งทางบก และโฆษกกรมการขนส่งทางบก กระทรวงคมนาคม กล่าวว่า กรมการขนส่งทางบก (ขบ.) มีความตั้งใจพัฒนาระบบการให้บริการชำระภาษีออนไลน์สำหรับรถยนต์และรถจักรยานยนต์ เพื่อเพิ่มช่องทางในการอำนวยความสะดวกประชาชน โดยในปัจจุบันมีช่องทางการชำระภาษีออนไลน์ เช่น การชำระภาษีออนไลน์ผ่านทางเว็บไซต์ ขบ. https://eservice.dlt.go.th แอปพลิเคชัน DLT Vehicle Tax เคาน์เตอร์เซอร์วิส แอปพลิเคชัน mPAY และ Truemoney Wallet ซึ่งได้รับความนิยมจากประชาชนเพิ่มมากขึ้น เนื่องจากเป็นช่องทางที่มีความสะดวก และไม่ต้องเดินทางมาที่สำนักงานขนส่งอยู่ที่ไหนก็สามารถชำระภาษีได้ โดย ขบ. แนะนำผู้ที่ต้องการชำระภาษีรถประจำปีสามารถชำระล่วงหน้าได้ก่อนครบอายุภาษี 90 วัน สำหรับรถยนต์อายุการใช้งานเกิน 7 ปี รถจักรยานยนต์อายุการใช้งานเกิน 5 ปี รวมถึงรถที่ค้างชำระภาษีเกิน 1 ปี แต่ไม่เกิน 3 ปี สามารถนำรถเข้าตรวจสภาพ ณ สถานตรวจสภาพก่อนชำระภาษีล่วงหน้าผ่านระบบออนไลน์
รองอธิบดีกรมการขนส่งทางบก กล่าวเพิ่มเติมว่า ในเดือนกันยายน 2565 ขบ. สามารถจัดเก็บภาษีรถประจำปีของสำนักงานขนส่งกรุงเทพมหานครพื้นที่ 1 - 5 ได้ทั้งสิ้น 771,819,853.13 บาท มีผู้ใช้บริการชำระภาษีรถประจำปีออนไลน์ รวมจำนวน 69,871 คัน แบ่งเป็น แอปพลิเคชัน DLT Vehicle Tax จำนวน 19,326 คัน ผ่านเว็บไซต์ https://eservice.dlt.go.th จำนวน 37,492 คัน เคาน์เตอร์เซอร์วิส จำนวน 12,186 คัน ผ่านแอปพลิเคชัน mPAY และ Truemoney Wallet จำนวน 867 คัน ในส่วนการใช้บริการรับชำระภาษีรถประจำปี ณ สำนักงานขนส่งกรุงเทพมหานครพื้นที่ 1 - 5 มีผู้ใช้บริการจำนวน 366,667 คัน การใช้บริการเลื่อนล้อต่อภาษี (Drive Thru for Tax) จำนวน 77,275 คัน ศูนย์บริการร่วมคมนาคม 3,593 คัน ที่ทำการไปรษณีย์ จำนวน 526 คัน ตู้รับชำระภาษีรถประจำปีอัตโนมัติ (Kiosk) จำนวน 1,493 คัน รวมมียอดผู้ใช้บริการชำระภาษีประจำเดือนกันยายน 2565 ทั้งสิ้น 519,425 คัน สำหรับผู้ที่ชำระภาษีรถประจำปีผ่านแอปพลิเคชัน DLT Vehicle Tax เมื่อมีการชำระภาษีรถประจำปีผ่านแอปพลิเคชันเรียบร้อยแล้ว สามารถเลือกให้จัดส่งเครื่องหมายการเสียภาษีและใบเสร็จรับเงินทางไปรษณีย์ ซึ่งจะได้รับภายใน 5 วันทำการนับจากวันชำระเงิน หรือเลือกพิมพ์เครื่องหมายการเสียภาษีด้วยตนเองที่ตู้รับชำระภาษีรถประจำปีอัตโนมัติ (Kiosk) ภายในสำนักงานขนส่งกรุงเทพมหานครพื้นที่ 1 - 5 ก็ได้ โดยในระหว่างที่รอรับเอกสาร ระบบจะแสดงหลักฐานการชำระภาษีรถประจำปีชั่วคราว เพื่อให้เจ้าของรถสามารถใช้เป็นหลักฐานแสดงการชำระภาษีจนกว่าจะได้รับเครื่องหมายการเสียภาษีประจำปีจาก ขบ.
ทั้งนี้ แม้สถานการณ์โรคติดเชื้อไวรัสโคโรนา (COVID-19) ในประเทศไทยจะเข้าสู่สภาวะปกติแล้ว แต่ ขบ. แนะนำให้เจ้าของรถชำระภาษีออนไลน์ ไม่ว่าจะชำระผ่านทางเว็บไซต์ ขบ. https://eservice.dlt.go.th หรือแอปพลิเคชัน DLT Vehicle Tax เนื่องจากสะดวกและลดภาระการต้องเดินทางการเข้ามาชำระภาษีที่ภายในสำนักงานขนส่ง หรือจะใช้บริการชำระภาษีรถประจำปีที่ศูนย์บริการร่วมคมนาคม เชิงสะพานสมเด็จพระเจ้าตากสิน ซึ่งเป็นอีกช่องทางหนึ่งในการให้บริการประชาชน สำหรับประชาชนที่สนใจสามารถเข้าใช้บริการในวันและเวลาราชการ โดยภายในศูนย์บริการร่วมคมนาคมยังมีตู้รับชำระภาษีรถประจำปีอัตโนมัติ (Kiosk) ให้บริการเพิ่มเติมอีกด้วย ซึ่งประชาชนสามารถดำเนินการได้ด้วยตนเองทุกขั้นตอนและได้รับเครื่องหมายการเสียภาษีจากตู้ Kiosk ทันที
วันอังคารที่ 13 กันยายน 2565
“ที่ปรึกษารัฐมนตรีเกษตรฯ” นำทีมชลประทานลงพื้นที่กรุงเทพตะวันออก
“ที่ปรึกษารัฐมนตรีเกษตรฯ” นำทีมชลประทานลงพื้นที่กรุงเทพตะวันออก ช่วยกทม.ผันน้ำจากคลองแสนแสบและคลองประเวศน์บุรีรมย์ลงแม่น้ำบางปะกงและอ่าวไทย
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ นำคณะประกอบด้วย นายณฐกร สุวรรณธาดา คณะที่ปรึกษารัฐมนตรีว่าการกระทรวงเกษตรและสหกรณ์ ว่าที่ร้อยตรีธนิตศักดิ์ ดารามั่น นางสาวณัฐิดา เตาเฟ็ส และนายสุรชาติ มาลาศรี ผอ.สำนักบริหารโครงการ นายชุติมันต์ สกุลพราหมณ์ ผู้อำนวยการสำนักงานชลประทานที่ 11 นายยงยส เนียมทรัพย์ รองผอ.ชป.ที่11 นายธีรภัทร สามไพบูลย์ ผู้อำนวยการโครงการส่งน้ำและบำรุงรักษาพระองค์ไชยานุชิต นายสมเดช ศรีวิเชียรผู้อำนวยการโครงการส่งน้ำและบำรุงรักษาชลหารพิจิตร ลงพื้นที่ติดตามสถานการณ์การบริหารจัดการน้ำของโครงการส่งน้ำและบำรุงรักษาชลหารพิจิตร และโครงการส่งน้ำและบำรุงรักษาพระองค์ไชยานุชิตสำนักงานชลประทานที่ 11 ฝั่งตะวันออกของกรุงเทพมหานคร จังหวัดสมุทรปราการ และจังหวัดฉะเชิงเทรา
โดยได้ตรวจการทำงานของสถานีสูบน้ำหนองจอก ซึ่งมีเครื่องสูบน้ำด้วยไฟฟ้าจำนวน 20 เครื่อง แต่ละเครื่องสามารถสูบน้ำได้ 3 ลูกบาศก์เมตรต่อวินาที กำลังเดินเครื่องสูบน้ำจากคลองแสนแสบลงคลองบางขนากและคลองนครเนื่องเขตสู่แม่น้ำบางปะกง ระยะทาง 28 กิโลเมตรเช่นเดียวกับสถานีสูบน้ำประเวศน์บุรีรมย์ที่กำลังสูบน้ำในคลองประเวศน์บุรีรมย์ไปลงแม่น้ำบางปะกงทางตะวันออก และไปลงคลองพระองค์ไชยานุชิตสู่อ่าวไทยอีกทางหนึ่ง โดยต้องบริหารจัดการน้ำให้อยู่ในระดับไม่ล้นตลิ่ง เนื่องจากมีชุมชนบ้านเรือนและพื้นที่เกษตรอยู่ตลอดแนวคลอง
ทั้งนี้ ที่ปรึกษารัฐมนตรีเกษตรฯ ได้ให้กำลังใจผู้ปฏิบัติงานทุกคนที่ทำงานหามรุ่งหามค่ำช่วยแก้ไขปัญหาอุทกภัย และได้ย้ำถึงนโยบายที่ ดร.เฉลิมชัย ศรีอ่อน รัฐมนตรีเกษตรฯ สั่งการให้ทุกหน่วยงานในสังกัดกระทรวงเกษตรฯ โดยเฉพาะกรมชลประทานช่วยเหลือกรุงเทพมหานครให้เต็มกำลังความสามารถพร้อมกับกำชับให้ดูแลช่วยเหลือประชาชน 2 ฝั่งคลอง รวมทั้งเรือกสวนไร่นาบ่อปลาบ่อกุ้ง และฟาร์มปศุสัตว์ในพื้นที่กรุงเทพ สมุทรปราการ และฉะเชิงเทรา ให้ได้รับผลกระทบน้อยที่สุดจากน้ำท่วมในครั้งนี้.
วันจันทร์ที่ 5 กันยายน 2565
"เอนก" นำทีมถก รมว.แรงงานและอาชีวศึกษาของกัมพูชา ยกระดับความร่วมมือพัฒนาทักษะวิชาชีพชั้นสูง พร้อมหนุนผลิตครูอาชีวศึกษาและการอาชีพ สร้างบุคลากรเชี่ยวชาญสูงป้อนตลาดแรงงานอาเซียน
"เอนก" นำทีมถก รมว.แรงงานและอาชีวศึกษาของกัมพูชา ยกระดับความร่วมมือพัฒนาทักษะวิชาชีพชั้นสูง พร้อมหนุนผลิตครูอาชีวศึกษาและการอาชีพ สร้างบุคลากรเชี่ยวชาญสูงป้อนตลาดแรงงานอาเซียน
เมื่อวันที่ 8 ส.ค. ศ.(พิเศษ) ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (อว.) เปิดเผยระหว่างการไปราชการ ณ ราชอาณาจักรกัมพูชา ว่าได้เข้าหารือกับ ฯพณฯ อิท สัมเฮง รัฐมนตรีว่าการกระทรวงแรงงานและการฝึกอบรมวิชาชีพกัมพูชา โดยมีผู้บริหารระดับสูงของทั้งสองกระทรวง และอัครราชทูต สถานเอกอัครราชทูต ณ กรุงพนมเปญเข้าร่วม
รมว.อว. กล่าวว่า ตนได้รู้จักกับท่านรัฐมนตรีอิท สัมเฮง มาก่อนแล้ว ครั้งนี้จึงเป็นการเยี่ยมเยือนฉันท์มิตร และหารือรายละเอียดความร่วมมือ โดยเฉพาะประเด็นสำคัญคือพัฒนาบุคลากรเพื่อยกระดับทักษะฝีมือแรงงานให้มีความเชี่ยวชาญที่ตรงกับความต้องการของตลาดแรงงาน รองรับการเติบโตของภาคอุตสาหกรรมและบริการ โดยได้แจ้งว่า อว. ได้ปฏิรูประบบการอุดมศึกษาอย่างก้าวกระโดด เช่น โครงการพัฒนาทักษะกำลังคนของประเทศ หลักสูตรอบรมเฉพาะทางระยะสั้น หรือ Non-degree เพื่อให้สามารถทำงานได้ทันที และสอดคล้องกับการทำงานในยุคอุตสาหกรรม 4.0 โดย อว. ยินดีถ่ายทอดแนวปฏิบัติในการพัฒนาทักษะให้กับกัมพูชาในสาขาที่ต้องการ รวมทั้งสามารถให้ผู้เชี่ยวชาญของมหาวิทยาลัยไทยช่วยสร้างหลักสูตรฝึกอบรมสำหรับครูอาชีวศึกษา และให้นักศึกษากัมพูชาเข้าเรียนในประเทศไทย โดยเฉพาะในมหาวิทยาลัยที่มีความเข้มแข็งด้านการผลิตครูอาชีวศึกษา เช่น มหาวิทยาลัยเทคโนโลยีราชมงคล ทั้ง 9 แห่ง และมหาวิทยาลัยเทคโนโลยีพระจอมเกล้าฯ ทั้ง 3 แห่ง
ศ.ดร.นพ. สิริฤกษ์ ทรงศิวิไล ปลัดกระทรวง อว. กล่าวเพิ่มเติมว่า อว. พร้อมจะสนับสนุนการศึกษาทั้งระดับปริญญาตรี โท เอก ให้นักศึกษาชาวกัมพูชา มาศึกษาในสถาบันอุดมศึกษาไทย ซึ่งจะเป็นการร่วมกันสร้างบุคลากรของภูมิภาคที่มีความเชี่ยวชาญในระดับสูง ผ่านทุนการศึกษา รวมทั้งยินดีสนับสนุนการจัดอบรมระยะสั้นในหลักสูตรที่เป็นความต้องการของบุคลากรของกระทรวงแรงงานและการฝึกอบรมวิชาชีพกัมพูชา และร่วมผลักดันการสร้างกลไกในการขับเคลื่อนความร่วมมือระหว่างกันต่อไป
วันจันทร์ที่ 26 กันยายน 2565
รัฐบาลชื่นชมความสำเร็จนักกีฬาไทย สร้างชื่อเสียงโชว์ศักยภาพคนไทยจนเป็นที่ยอมรับระดับโลกในรายการกอล์ฟแอลพีจีเอ ทัวร์ และสนุกเกอร์เวิลด์มิกซ์ดับเบิล แชมเปี้ยนชิพ 2022
รัฐบาลชื่นชมความสำเร็จนักกีฬาไทย สร้างชื่อเสียงโชว์ศักยภาพคนไทยจนเป็นที่ยอมรับระดับโลกในรายการกอล์ฟแอลพีจีเอ ทัวร์ และสนุกเกอร์เวิลด์มิกซ์ดับเบิล แชมเปี้ยนชิพ 2022
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรีเปิดเผยว่า รัฐบาลชื่นชมความสำเร็จนักกีฬาไทยสร้างชื่อเสียงให้ประเทศให้ทั่วโลกเห็นศักยภาพของคนไทย
จากผลการแข่งขันกอล์ฟแอลพีจีเอ ทัวร์ รายการ "วอลมาร์ท เอ็นดับเบิลยู อาร์คันซอ แชมเปี้ยนชิพ ที่รัฐอาร์คันซอ สหรัฐอเมริกา เมื่อคืนวันอาทิตย์ที่ 25 กันยายน 2565 เป็นการแข่งขันรอบสุดท้าย โปรจีน อาฒยา ฐิติกุล นักกอล์ฟสาวไทย อายุ 19 ปี มือ 5 ของโลก สามารถเอาชนะเป็นแชมป์กอล์ฟวอลมาร์ท แชมเปี้ยนชิพ รายการนี้ไปได้ โดยโปรจีน ทำผลงาน 17 อันเดอร์พาร์เท่ากับ แดเนียล คัง ก่อนจะเอาชนะในการดวลเพลย์ออฟ คว้าแชมป์แอลพีจีเอทัวร์เป็นรายการที่สองของตัวเองได้สำเร็จ ต่อจากรายการ เจทีบีซี คลาสสิก เมื่อเดือนมีนาคมที่ผ่านมา
อีกประเภทกีฬา ณัชชารัตน์ วงศ์หฤทัย หรือ มิ้งค์ สระบุรี นักสนุกเกอร์ไทยเจ้าของแชมป์สนุกเกอร์หญิง บริติช วีเมนส์ โอเพ่น 2022 สร้างชื่อเสียงอีกครั้งหลัง จับคู่กับ นีล โรเบิร์ตสัน ชนะรายการแชมป์สนุกเกอร์คู่ผสมชิงแชมป์โลก เวิลด์มิกซ์ดับเบิล แชมเปี้ยนชิพ 2022 (WST) ที่ มาร์แชล อารีน่า เมืองมิลตันคีนส์ ประเทศอังกฤษ
“รัฐบาลเชื่อมั่นในความสามารถของนักกีฬาไทย ว่ามีศักยภาพทัดเทียมนักกีฬาโลก ซึ่งนักกีฬาไทยแสดงให้เห็นในหลายโอกาสอย่างต่อเนื่อง จากรางวัล ชัยชนะที่ได้รับในระดับโลก ทั้งนี้ ความมุ่งมั่น ทักษะ ของนักกีฬาและทีมผู้สนับสนุนไทยล้วนเป็นองค์ประกอบสำคัญที่ต่อยอดสร้างความสำเร็จเห็นเป็นที่ประจักษ์ในหลายโอกาสที่ผ่านมา โดยรัฐบาลพร้อมสนับสนุนทุกประเภทกีฬา เพื่อเป็นขวัญและกำลังใจให้นักกีฬาและทีมงาน สร้างชื่อเสียงให้ประเทศ และความภูมิใจแก่แฟนกีฬาคนไทยต่อไป” นายอนุชาฯ กล่าว
วันเสาร์ที่ 3 กันยายน 2565
อุตุฯ เตือนทั่วไทย 5 - 9 ก.ย. 65 ระวังฝนหนักถึงหนักมาก ชาวเรือเลี่ยงเดินเรือบริเวณฝนฟ้าคะนอง
.....
กรมอุตุนิยมวิทยา เตือนประชาชนระวังอันตรายจากฝนตกหนักถึงหนักมาก ในวันที่ 5 - 9 ก.ย. 65 บริเวณภาคเหนือ ภาคตะวันออกเฉียงเหนือ ภาคกลาง รวมถึง กทม. และปริมณฑล ภาคตะวันออก และภาคใต้ และฝนตกสะสมที่อาจทำให้เกิดน้ำท่วมฉับพลันและน้ำป่าไหลหลาก โดยเฉพาะพื้นที่ลาดเชิงเขาใกล้ทางน้ำไหลผ่านและที่ลุ่ม ชาวเรือทั้งฝั่งอ่าวไทยและอันดามัน ควรเดินเรือด้วยความระมัดระวัง หลีกเลี่ยงบริเวณที่มีฝนฟ้าคะนอง เรือเล็กบริเวณทะเลอันดามันและอ่าวไทยตอนบนควรงดออกจากฝั่ง
.
เนื่องจากร่องมรสุมกำลังแรงจะเลื่อนลงมาพาดผ่านภาคเหนือตอนล่าง ภาคกลางตอนบน และภาคตะวันออกเฉียงเหนือ ประกอบกับมรสุมตะวันตกเฉียงใต้ที่พัดปกคลุมทะเลอันดามัน ภาคใต้ และอ่าวไทย มีกำลังแรงขึ้น ทั้งนี้ ประชาชนติดตามสถานการณ์สภาพอากาศได้ทางเว็บไซต์กรมอุตุนิยมวิทยาwww.tmd.go.th
#ไทยคู่ฟ้า#ร่วมต้านโควิด19
-------------------
วันจันทร์ที่ 17 ตุลาคม 2565
นายชยธรรม์ พรหมศร ปลัดกระทรวงคมนาคม เป็นประธานเปิดโครงการสัมมนาสานสัมพันธ์ข้าราชการ
ภายใต้หลักสูตร “ฉันคือ...ข้าราชการที่ดี” รุ่นที่ 63
นายชยธรรม์ พรหมศร ปลัดกระทรวงคมนาคม เป็นประธานเปิดโครงการหลักสูตร “ฉันคือ…ข้าราชการที่ดี” รุ่นที่ 63 ในวันที่ 17 ตุลาคม 2565 ณ อาคารสโมสรและหอประชุมกระทรวงคมนาคม โดยมี ผู้บริหารจากสำนักงานปลัดกระทรวงคมนาคม และหน่วยงานในสังกัดกระทรวงคมนาคม เข้าร่วมพิธีเปิด ทั้งนี้ มีข้าราชการบรรจุใหม่สังกัดกระทรวงคมนาคมและสำนักงานราชบัณฑิตยสภา เข้ารับการอบรม รวมทั้งสิ้น 91 คน
นายชยธรรม์ พรหมศร กล่าวว่า หลักสูตร “ฉันคือ…ข้าราชการที่ดี” มีเป้าหมายเพื่อให้เกิดสัมพันธภาพอันดีต่อกัน สร้างบุคลากรที่มีคุณภาพ รวมทั้งการแลกเปลี่ยนเรียนรู้การประสานงาน การสานต่อการทำงานร่วมกันระหว่างหน่วยงานในสังกัดกระทรวงคมนาคม ทำให้เกิดการบูรณาการร่วมกันระหว่างหน่วยงานในสังกัด สำหรับอาชีพข้าราชการถือว่ามีเกียรติศักดิ์ศรี ซึ่งปัจจุบันนี้รูปแบบวิธีการทำงานต่าง ๆ ในระบบราชการได้เปลี่ยนแปลงไปอย่างมาก นับตั้งแต่ปี พ.ศ. 2546 ซึ่งมีการประกาศเรื่องการพัฒนาระบบราชการอย่างจริงจัง ส่งผลให้เกิดการนำเสนอแนวคิดเกี่ยวกับการปรับเปลี่ยนกระบวนทัศน์ วัฒนธรรม และค่านิยมของระบบราชการมีเจตนารมณ์ที่ชัดเจน คือมุ่งหวังให้ข้าราชการปฏิบัติราชการเพื่อประโยชน์สุขของประชาชน มุ่งเน้นการทำงานเชิงรุก คิดเชิงยุทธศาสตร์ และนำระบบบริหารจัดการสมัยใหม่มาใช้เพื่อให้การปฏิบัติงานมีประสิทธิภาพ ประสิทธิผล สามารถวัดผลความสำเร็จได้อย่างเป็นรูปธรรม การจัดการฝึกอบรมในครั้งนี้ จะทำให้ได้รับทราบแนวทางการปฏิบัติงานของตนเอง รวมทั้งได้รับความรู้เบื้องต้นที่จำเป็นสำหรับการปฏิบัติราชการ นับว่าเป็นการเตรียมความพร้อมที่จะก้าวไปสู่การเป็นข้าราชการที่ดีในสังกัดส่วนราชการกระทรวงคมนาคม และเป็นโอกาสดีที่ผู้เข้ารับการฝึกอบรมจะได้สร้างสัมพันธภาพเพื่อการประสานการทำงานที่ดีระหว่างกันในอนาคต เกิดการแลกเปลี่ยนเรียนรู้อันจะนำมาซึ่งเครือข่ายในการทำงานเพื่อประโยชน์ของประชาชนและประเทศชาติต่อไป
ทั้งนี้ โครงการสัมมนาสานสัมพันธ์ข้าราชการ หลักสูตร “ฉันคือ…ข้าราชการที่ดี” รุ่นที่ 63 มีข้าราชการบรรจุใหม่ในสังกัดกระทรวงคมนาคมและสำนักงานราชบัณฑิตยสภาเข้าร่วมโครงการฯ รวม 91 คน ประกอบด้วย 1) สำนักงานปลัดกระทรวงคมนาคม จำนวน 6 คน 2) กรมเจ้าท่า จำนวน 22 คน 3) กรมการขนส่งทางบก จำนวน 24 คน 4) กรมท่าอากาศยาน จำนวน 1 คน 5) กรมทางหลวง จำนวน 18 คน 6) กรมทางหลวงชนบท จำนวน 1 คน 7) สำนักงานนโยบายและแผนการขนส่งและจราจร จำนวน 15 คน และ 8) สำนักงานราชบัณฑิตยสภาจำนวน 1 คน โดยดำเนินกิจกรรมสานสัมพันธ์ข้าราชการ ซึ่งมีเนื้อหาหลักสูตรและกิจกรรมต่าง ๆ เป็นไปตามแนวทางและวัตถุประสงค์ที่สำนักงาน ก.พ. กำหนด ระหว่างวันที่ 17 - 21 ตุลาคม 2565 ณ โรงแรมเบลล่า บี บางกรวย จังหวัดนนทบุรี
วันศุกร์ที่ 28 ตุลาคม 2565
วธ.ร่วมประชุมรัฐมนตรีอาเซียนที่กำกับดูแลงานด้านวัฒนธรรมและศิลปะ (AMCA) ครั้งที่ 10 และการประชุมที่เกี่ยวข้องกับประเทศคู่เจรจา
วธ.ร่วมประชุมรัฐมนตรีอาเซียนที่กำกับดูแลงานด้านวัฒนธรรมและศิลปะ (AMCA) ครั้งที่ 10 และการประชุมที่เกี่ยวข้องกับประเทศคู่เจรจา หัวข้อ “การส่งเสริมบทบาทด้านวัฒนธรรมและศิลปะอาเซียนในยุคหลังการระบาดของโควิด-19
วธ.ร่วมประชุมรัฐมนตรีอาเซียนที่กำกับดูแลงานด้านวัฒนธรรมและศิลปะ (AMCA) ครั้งที่ 10 และการประชุมที่เกี่ยวข้องกับประเทศคู่เจรจา หัวข้อ “การส่งเสริมบทบาทด้านวัฒนธรรมและศิลปะอาเซียนในยุคหลังการระบาดของโควิด-19
เมื่อวันที่ 27 ตุลาคม 2565 นายอิทธิพล คุณปลื้ม รัฐมนตรีว่าการกระทรวงวัฒนธรรม พร้อมด้วย นางยุถิกา อิศรางกูร ณ อยุธยา รองปลัดกระทรวงวัฒนธรรม นางสาวดารุณี ธรรมโพธิ์ดล ที่ปรึกษากระทรวงวัฒนธรรมด้านต่างประเทศ และผู้แทนของกระทรวงวัฒนธรรมประเทศไทย เข้าร่วมการประชุมรัฐมนตรีอาเซียนที่กำกับดูแลงานด้านวัฒนธรรมและศิลปะ (AMCA) ครั้งที่ 10 และการประชุมที่เกี่ยวข้องกับประเทศคู่เจรจา หัวข้อ “การส่งเสริมบทบาทด้านวัฒนธรรมและศิลปะอาเซียนในยุคหลังการระบาดของโควิด-19 เพื่อการพัฒนาที่ยั่งยืน” ผ่านระบบการประชุมทางไกล (Video Conference) ณ ห้องประชุม 1 ชั้น 8 อาคารวัฒนธรรมวิศิษฏ์ กระทรวงวัฒนธรรม โดยมี นางสวนสวรรค์ วิยะเกต (Mrs.Suanesavanh Vignaket) รัฐมนตรีว่าการกระทรวงแถลงข่าว วัฒนธรรม และท่องเที่ยว สาธารณรัฐประชาธิปไตยประชาชนลาว เป็นเจ้าภาพในการจัดการประชุมดังกล่าว
ทั้งนี้ รัฐมนตรีว่าการกระทรวงวัฒนธรรมได้แสดงวิสัยทัศน์ในหัวข้อการประชุมครั้งนี้ โดยนำเสนอโครงการและกิจกรรมที่กระทรวงวัฒนธรรมไทยได้ดำเนินการและร่วมมือกับหน่วยงานที่เกี่ยวข้องเพื่อให้การส่งเสริมวัฒนธรรมและศิลปะอาเซียนมีความต่อเนื่องทั้งในระยะเปลี่ยนผ่าน และหลังการระบาดของโควิด-19 อาทิ การจัดกิจกรรมในรูปแบบผสมผสานทั้งออนไลน์และออฟไลน์ การใช้เทคโนโลยีดิจิทัลเข้ามามีส่วนในการเผยแพร่และสร้างปฏิสัมพันธ์ระหว่างผู้เข้าร่วมกิจกรรม นอกจากนี้ ยังได้เน้นย้ำถึงความสำคัญในการจัดเก็บข้อมูลทางวัฒนธรรมเพื่อนำไปต่อยอดและใช้ประโยชน์ในการสร้างสรรค์และผลักดันความร่วมมือด้านวัฒนธรรมและศิลปะของภูมิภาคอาเซียน ต่อไป
วันอังคารที่ 27 กันยายน 2565
อนุมัติวงเงิน 2,100 ล้านบาท เป็นค่าตอบแทน อสม.และ อสส. จำนวน 1.05 ล้านคน  ระยะเวลา 4  เดือน ตั้งแต่ มิ.ย. - ก.ย. 65  รวม 2,000 บาท/คน
อนุมัติวงเงิน 2,100 ล้านบาท เป็นค่าตอบแทน อสม.และ อสส. จำนวน 1.05 ล้านคน  ระยะเวลา 4  เดือน ตั้งแต่ มิ.ย. - ก.ย. 65  รวม 2,000 บาท/คน
วันที่ 27 กันยายน 2565 นายอนุชา บูรพชัยศรี รองเลขาธิการนายกรัฐมนตรี ฝ่ายการเมือง ปฏิบัติหน้าที่โฆษกประจำสำนักนายกรัฐมนตรีแถลงมติคณะรัฐมนตรี อนุมัติงบกลาง วงเงิน 2,100.61 ล้านบาท สำหรับโครงการค่าตอบแทน เยียวยา ชดเชย และเสี่ยงภัย สําหรับการปฏิบัติงานของอาสาสมัครสาธารณสุขประจําหมู่บ้าน (อสม.) ในการเฝ้าระวัง ป้องกัน และควบคุมโรคติดเชื้อไวรัสโคโรนา 2019 ในชุมชน ประกอบด้วย อสม. จำนวน 1,039,729 คน และ อาสาสมัครสาธารณสุขกรุงเทพมหานคร (อสส.) จำนวน 10,577 คน รวมทั้งสิ้น 1,050,306 คน ในอัตรา 500 บาท/คน/เดือน ระยะเวลา 4 เดือน ตั้งแต่เดือน มิถุนายน - กันยายน 2565 รวมเป็น 2,000 บาท/คน โดยกรมสนับสนุนบริการสุขภาพ กระทรวงสาธารณสุข เห็นว่า ในช่วงที่ผ่านมา สถานการณ์การแพร่ระบาดโรคโควิด-19 ยังไม่ยุติและยังจำเป็นต้องสนับสนุนบทบาทของ อสม. ในการเฝ้าระวัง ป้องกัน และควบคุมโรคดังกล่าวอย่างต่อเนื่อง รวมทั้งเตรียมพร้อมรองรับการเข้าสู่ระยะ Post - Pandemic จึงได้มีการเสนอค่าตอบแทน อสม. ตามช่วงระยะเวลาจนถึงสิ้นเดือนกันยายน 2565
ทั้งนี้ การอนุมัติรายการค่าใช้จ่ายให้ อสม. ในการเฝ้าระวัง ป้องกัน และควบคุมโรคติดเชื้อไวรัสโควิด -19 ในชุมชนตั้งแต่ ต.ค. 64 - ก.ย. 65 (ระยะเวลา 12 เดือน) รัฐบาลอนุมัติงบเป็นค่าตอบแทน อสม. และ อสส. รวมท้ังสิ้น 6,301.83 ล้านบาท หรือ คิดเป็นการให้ค่าเสี่ยงภัยเฉลี่ยรวม 6,000 บาท/คน
วันเสาร์ที่ 10 กันยายน 2565
"อนุชา" ย้ำโครงการ "ชุมชนดีพร้อม" ตอบโจทย์พัฒนาเศรษฐกิจฐานราก สร้างงาน สร้างรายได้ให้ชุมชน
"อนุชา" ย้ำโครงการ "ชุมชนดีพร้อม" ตอบโจทย์พัฒนาเศรษฐกิจฐานราก สร้างงาน สร้างรายได้ให้ชุมชน มั่นใจ "เงินบาทแรกของแผ่นดิน" แหล่งรายได้หลักเสริมความเข้มแข็งเศรษฐกิจประเทศ
วันนี้(10ก.ย.65)นายอนุชานาคาศัยรัฐมนตรีประจำสำนักนายกรัฐมนตรีเดินทางลงพื้นที่จ.ชัยนาทพบปะให้กำลังใจประชาชนชาวชัยนาทที่เข้าร่วมโครงการ“พัฒนาอาชีพเสริมเพิ่มรายได้ให้ชุมชนดีพร้อม”ในพื้นที่เทศบาลตำบลโพนางดำตกเทศบาลตำบลคุ้งสำเภาและองค์การบริหารส่วนตำบลท่าฉนวนอำเภอมโนรมย์
รัฐมนตรีประจำสำนักนายกรัฐมนตรีกล่าวว่ารัฐบาลมุ่งขับเคลื่อนเศรษฐกิจฐานรากด้วยการสร้างสมดุลระหว่างการพัฒนาความมั่นคงเศรษฐกิจสังคมและสิ่งแวดล้อมเพื่อให้ประชาชนมีอาชีพมีรายได้อย่างยั่งยืนกรมส่งเสริมอุตสาหกรรมภายใต้การนำของนายสุริยะจึงรุ่งเรืองกิจรัฐมนตรีว่าการกระทรวงอุตสาหกรรมจึงได้จัดทำโครงการ“พัฒนาอาชีพเสริมเพิ่มรายได้ให้ชุมชนดีพร้อม”เพื่อเปิดโอกาสให้ประชาชนทุกพื้นที่ได้พัฒนาศักยภาพตนเองต่อยอดเป็นการประกอบอาชีพเสริมเพิ่มรายได้ซึ่งสอดคล้องกับการดำเนินงานของกองทุนหมู่บ้านและชุมชนเมืองแห่งชาติหรือกทบ.ที่ตนกำกับดูแลโดยมีเป้าหมายเพื่อให้ประชาชนในชุมชนมีแหล่งรายได้ที่มั่นคงยั่งยืนเสริมกำลังขับเคลื่อนเศรษฐกิจฐานรากผ่านการสนับสนุนของภาครัฐและหน่วยงานในระดับพื้นที่
รัฐมนตรีประจำสำนักนายกรัฐมนตรีกล่าวย้ำว่าการที่จะขับเคลื่อนเศรษฐกิจฐานรากได้อย่างยั่งยืนต้องให้ความสำคัญกับ"เงินบาทแรกของแผ่นดิน"คือเงินจากดินเงินจากน้ำซึ่งภาคการเกษตรถือเป็นฟันเฟืองสำคัญในการขับเคลื่อนเศรษฐกิจฐานรากของประเทศให้เดินต่อได้ ขณะที่เกษตรกรซึ่งเป็นกลุ่มคนที่มีจำนวนมากและเป็นกำลังซื้อหลักของประเทศต้องได้รับการส่งเสริมสนับสนุนและแนะแนวทางการประกอบอาชีพที่ถูกต้องเหมาะสมซึ่งจะส่งผลให้เศรษฐกิจฐานรากมีความเข้มแข็งนำไปสู่การเกิดเสถียรภาพเศรษฐกิจของประเทศในอนาคต
สำหรับโครงการ“พัฒนาอาชีพเสริมเพิ่มรายได้ให้ชุมชนดีพร้อม”มีส่วนช่วยขับเคลื่อนฟื้นฟูเศรษฐกิจฐานรากของประเทศ ด้วยการเพิ่มศักยภาพและขีดความสามารถในการสร้างคนสร้างงานสร้างรายได้เสริมสร้างความเข้มแข็งให้กับชุมชนรวมถึงส่งเสริมและพัฒนาคนในชุมชนให้มีองค์ความรู้และทักษะที่จําเป็นในการประกอบอาชีพด้วยการพัฒนากลไก7วิธีปั้นชุมชนดีพร้อมประกอบด้วยแผนชุมชนดีพร้อมคนชุมชนดีพร้อมแบรนด์ชุมชนดีพร้อมผลิตภัณฑ์ชุมชนดีพร้อมเครื่องจักรชุมชนดีพร้อมตลาดชุมชนดีพร้อมและเงินทุนหมุนเวียนดีพร้อมโดยมีกลุ่มเป้าหมายเป็นคนในชุมชนที่ได้รับผลกระทบจากวิกฤตโควิด-19 (ผู้ประกอบการOTOPกลุ่มวิสาหกิจชุมชนรวมถึงคนที่ถูกเลิกจ้างงานและกลับคืนถิ่นฐานตลอดจนคนที่สนใจเพิ่มทักษะและรายได้ให้ตนเองและชุมชน
————
วันอาทิตย์ที่ 4 กันยายน 2565
‘ทิพานัน’ ยกผลสำเร็จปรับปรุงถนน ‘โครงการโคกอีโด่ยวัลเลย์’ เป็นผลจาก ‘พล.อ.ประยุทธ์’ ลงพื้นที่ จ.อุบลฯ แก้ปัญหาความเดือดร้อนทันที
‘ทิพานัน’ ยกผลสำเร็จปรับปรุงถนน ‘โครงการโคกอีโด่ยวัลเลย์’ เป็นผลจาก ‘พล.อ.ประยุทธ์’ ลงพื้นที่ จ.อุบลฯ แก้ปัญหาความเดือดร้อนทันที ย้ำการลงพื้นที่ของรัฐบาล เพื่อยกระดับคุณภาพชีวิตท้องถิ่น อย่างเป็นรูปธรรม
วันที่ 4 กันยายน 2565 น.ส.ทิพานัน ศิริชนะ รองโฆษกประจำสำนักนายกรัฐมนตรี เปิดเผยว่า ตามที่ พล.อ.ประยุทธ์ จันทร์โอชา รัฐมนตรีว่าการกระทรวงกลาโหม พร้อมคณะ ได้ลงพื้นที่ตรวจเยี่ยมแหล่งเรียนรู้พลังงานทดแทน “โครงการโคกอีโด่ยวัลเล่ย์” โรงเรียนศรีแสงธรรม และศูนย์การเรียนรู้ต้นแบบ โคก หนอง นา ที่ วัดป่าศรีแสงธรรม เมื่อวันที่ 15 ตุลาคม 2564 ได้สั่งการให้หน่วยงานที่เกี่ยวข้องบูรณาการในการพัฒนาโครงการดังกล่าว ให้เป็นต้นแบบการพัฒนาชุมชนระดับประเทศ อย่างไรก็ตาม ในการนี้ พล.อ.ประยุทธ์ได้รับทราบปัญหาความเดือดร้อนเกี่ยวกับเส้นทางเข้า-ออกพื้นที่โครงการที่พื้นผิวถนนมีสภาพเป็นดินลูกรังเมื่อฝนตก สภาพถนนจะกลายเป็นโคลน สร้างความยากลำบากในการเดินทางสัญจร เนื่องจากมีผู้ที่เดินทางเข้าเยี่ยมชมโครงการจากองค์กรต่างๆนั้นมีมาอย่างต่อเนื่อง จนบางคณะไม่สามารถนำรถเข้าไปในพื้นที่โครงการได้ต้องลงเดินเท้า โดยเฉพาะเด็กนักเรียนโรงเรียนศรีแสงธรรม ที่ต้องนำชุดมาเปลี่ยนที่โรงเรียน เนื่องจากชุดที่ใช้ใส่ในการเดินทางมายังโรงเรียนนั้น ถูกดินโคลนเปื้อนเสื้อผ้าตลอดระยะเวลาที่ผ่านมา
น.ส.ทิพานัน กล่าวว่า พล.อ.ประยุทธ์ จึงได้สั่งการให้หน่วยงานที่เกี่ยวข้องเร่งดำเนินการแก้ไขปัญหาดังกล่าวโดยเร่งด่วนทันที เพื่อบรรเทาความเดือดร้อนและยกระดับคุณภาพชีวิตของพี่น้องประชาชนในชุมชน ปัจจุบันได้มีการก่อสร้างถนนลาดยางตั้งแต่ถนนใหญ่ถึงตำบลห้วยยาง ระยะทาง 7.18 กิโลเมตร เข้าไปยังโครงการเสร็จเรียบร้อยแล้ว สร้างความดีใจให้กับพี่น้องประชาชนในชุมชนที่ใช้สัญจรเดินทางสะดวกขึ้นมาก และยังอำนวยความสะดวกให้กับคณะผู้เยี่ยมชมโครงการจากองค์กรต่าง ๆ เพื่อส่งต่อองค์ความรู้และแนวทางปฏิบัติไปพัฒนาชุมชนของตนเองให้เข้มแข็ง และมีคุณภาพชีวิตที่ดีมีการสัญจรไปมาสะดวกสร้างรายได้เข้าชุมชนอย่างยั่งยืน
“จากกรณีดังกล่าวเป็นเพียงหนึ่งตัวอย่างที่ถือเป็นผลสำเร็จที่เป็นรูปธรรมจากการลงพื้นที่ตรวจราชการของพล.อ.ประยุทธ์ ทำให้ได้รับรู้และสัมผัสปัญหาโดยตรง นำไปสู่การปฏิบัติ ผลักดันให้เกิดการแก้ไขปัญหาได้อย่างเป็นรูปธรรมและรวดเร็ว สะท้อนความจริงใจในการทำหน้าที่ ดังนั้นการลงพื้นที่ตรวจราชการของรัฐบาล เป็นไปเพื่อยกระดับคุณภาพชีวิตของพี่น้องประชาชน จากท้องถิ่นเข้มแข็งสู่ประเทศมั่นคง และมั่งคั่ง
น.ส.ทิพานัน กล่าวอีกว่า สำหรับ “โครงการโคกอีโด่ยวัลเล่ย์” เป็นโครงการที่น้อมนำปรัชญาเศรษฐกิจพอเพียงและทฤษฎีใหม่ของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และพระปฐมบรมราชโองการในพระบาทสมเด็จพระเจ้าอยู่หัว ในการสืบสาน รักษา และต่อยอด ศาสตร์พระราชา และโครงการตามพระราชดำริพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร มาดำเนินโครงการฯ โดยเกิดเป็นโครงการพัฒนาแบบร่วมมือกัน ในลักษณะ “บวร” คือ บ้าน วัด โรงเรียน/ราชการ ซึ่งเป็นการสร้างพลังจากท้องถิ่นที่สำคัญในการสร้างความเข้มแข็งจากพื้นที่ รวมทั้งโครงการ “โคก หนอง นา” นโยบายสำคัญของรัฐบาล ที่สามารถนำไปต่อยอดสู่โมเดลเศรษฐกิจใหม่ (BCG Economy Model) ตามนโยบายของรัฐบาล สอดคล้องกับแผนพัฒนาเศรษฐกิจและสังคมแห่งชาติ ฉบับที่ 13
วันพุธที่ 7 กันยายน 2565
กำลังทหาร ลงพื้นที่สนับสนุนช่วยป้องกันและแก้ปัญหาน้ำท่วมฉับพลัน จากฝนตกหนักถล่ม กทม.และปริมณฑล
โฆษก กห. เปิดเผยว่า จากสถานกาณ์ฝนตกหนัก กระหน่ำกรุงเทพมหานครและปริมณฑล เมื่อคืน 6 ก.ย.65 ที่ผ่านมา กห. โดยหน่วยทหารทุกเหล่าทัพ ที่มีที่ตั้งใน กรุงเทพมหานครและปริมณฑล ได้กระจายกำลัง เครื่องมือช่างและเครื่องสูบน้ำ
ตามสั่งการ พล.อ.ประยุทธ์ จันทร์โอชา รมว.กห. สนับสนุนทำงานร่วมกับเจ้าหน้าที่หน่วยงานต่างๆ และจิตอาสา เข้าเร่งเปิดทางน้ำและระบายน้ำออกจากพื้นที่น้ำท่วมขังในชุมชนและเส้นทางต่างๆ ที่เป็นปัญหาการจราจร รวมทั้งจัดยานพาหนะช่วยอำนวยความสะดวกการเดินทาง และจัดชุดช่างเข้าช่วยเหลือรถยนต์ที่เครื่องยนต์ดับตามเส้นทางต่างๆที่น้ำท่วมขัง เพื่อบรรเทาความเดือดร้อนการสัญจรของประชาชนที่ผ่านมา
ทั้งนี้ กำลังทหาร จิตอาสาและเครื่องมือช่างของหน่วยทหาร ยังคงกระจายกำลังกัน สนับสนุนมาตรการป้องกันน้ำท่วมของ กทม.และ จว.ปริมณฑล ต่อเนื่องมา โดยจัดทำคันกั้นน้ำ และเข้าช่วยเก็บสิ่งปฏิกูลและวัชพืชตามคู คลองและลำรางสาธารณะในพื้นที่ต่างๆ เร่งเปิดทางน้ำและระบายน้ำในพื้นที่น้ำท่วมขังออกสู่ลำน้ำสายหลัก เพื่อป้องกัน แก้ปัญหาน้ำท่วมและบรรเทาความเดือดร้อนของประชาชนที่กำลังเกิดขึ้น
วันอังคารที่ 20 กันยายน 2565
“โครงการศาลทหารต้นแบบ ระยะ ที่3” เพิ่มประสิทธิภาพการพิจารณาคดี สร้างความเชื่อมั่นในการอำนวยความยุติธรรมให้กับทหารและประชาชน
วันนี้ (19 ก.ย. 65 เวลา 13.30 น.) พลเอก วรเกียรติ รัตนานนท์ ปลัดกระทรวงกลาโหม เป็นประธานในพิธีมอบโล่รางวัลให้แก่ผู้ที่ได้รับรางวัลดีเด่นตามโครงการศาลทหารต้นแบบ ระยะที่ 3 (การเพิ่มประสิทธิภาพการพิจารณาคดีและการปฏิบัติราชการ)
ให้แก่ ตุลาการพระธรรมนูญฝ่ายศาลมณฑลทหาร, อัยการศาลมณฑลทหารบก ได้แก่ กองทัพภาคที่ 1 อัยการศาลมณฑลทหารบกที่ 17 กองทัพภาคที่ 2 อัยการศาลมณฑลทหารบกที่ 23 กองทัพภาคที่ 3 อัยการศาลมณฑลทหารบกที่ 39 กองทัพภาคที่ 4 อัยการศาลมณฑลทหารบกที่ 43 และ จ่าศาลมณฑลทหารบก ได้แก่ กองทัพภาคที่ 1 จ่าศาลมณฑลทหารบก 16 กองทัพภาคที่ 2 จ่าศาลมณฑลทหารบก 23 กองทัพภาคที่ 3 จ่าศาลมณฑลทหารบก 36 กองทัพภาคที่ 4 จ่าศาลมณฑลทหารบก 46 รวมจำนวน 12 รางวัล ณ ห้องสุรศักดิ์มนตรี ในศาลาว่าการกลาโหม
สำหรับโครงการศาลทหารต้นแบบ ระยะที่ 3 มีวัตถุประสงค์ให้ศาลทหารมีการเพิ่มประสิทธิภาพการพิจารณาคดีเพื่อให้ศาลทหารรวมถึงอัยการทหารมีการพัฒนาเป็นไปโดยต่อเนื่องตามนโยบายของรัฐมนตรีว่าการกระทรวงกลาโหมในการส่งเสริมและพัฒนาการอำนวยความยุติธรรมในศาลทหาร ตลอดจนสอดคล้องกับแผนปฏิรูปประเทศด้านกระบวนการยุติธรรม ทั้งนี้ ปลัดกระทรวงกลาโหมได้กล่าวชื่นชมและขอบคุณผู้ที่ได้รับรางวัลในวันนี้ ในความวิริยะอุตสาหะต่อการปฏิบัติหน้าที่ในการอำนวยความยุติธรรมในศาลทหาร ซึ่งเป็นองค์กรหนึ่งในรัฐธรรมนูญและเป็นหน่วยงานทางทหารที่ปฏิบัติหน้าที่ในพระปรมาภิไธยพระมหากษัตริย์ อันจะส่งผลดีในการสร้างความเชื่อมั่นของกระบวนการยุติธรรมทหารในการอำนวยความยุติธรรมให้กับทหารและประชาชนสืบไป